tomron87/hebrew-wikipedia-sentences-corpus huggingface dataset:
דקה בלבד לאחר השער הגרמני, השאיר פושקש את חנטו במצב מצוין לכיבוש, אך הכדור פגע בקורה החיצונית בלבד.
בדקה ה-27 ריאל כבר מצאה את השוויון.
קנריו פרץ לרחבה מצד ימין, עבר שני שחקנים ושלח כדור רוחב לדי סטפנו, שבנגיעה מקרוב קבע שוויון 1-1. די סטפנו, שכבש בכל ארבעת משחקי הגמר הקודמים, השלים רצף של שער אחד לפחות בכל חמשת משחקי הגמר.
שלוש דקות אחר כך, וריאל השלימה מהפך מהיר.
קנריו בעט שטוח וחזק מתוך הרחבה, השוער אגון לוי שמט, ודי סטפנו הגיע ראשון לכדור כדי לכבוש מקרוב את השני שלו במשחק.
המהירות של חנטו וקנריו באגפים הצטרפו לטכניקה הגבוהה של פושקש במשחק, וכל זאת תחת ניהול משחק מרשים של די סטפנו.
כוכבי התקפת ריאל הגיעו שוב ושוב למצבים מול שערה של פרנקפורט, עד שמצאו את השער השלישי בתוך תוספת הזמן של המחצית הראשונה.
דל סול נאבק על כדור ברחבה, ועל הכדור האבוד השתלט פושקש שהגיע מאחור.
על אף שניצב בזווית קשה בצד שמאל של הרחבה, שלח פושקש כדור חזק לרשת הגבוהה וקבע 3-1 לריאל מדריד בהפסקה.
השער של פושקש עם סיום המחצית היה אות הפתיחה לתצוגת ההתקפה שוברת השיאים של החלוץ.
בדקה ה-56 שלח פושקש כדור עומק לחנטו בתוך הרחבה.
חנטו נדחף על ידי פרידל לוץ, ועל אף שלא נפל זכה בפנדל.
פושקש בעט מדויק, השלים צמד וקבע 4-1 לריאל.
ארבע דקות אחר כך השלים פושקש שלושער בנגיחה מקרוב, ובדקה ה-71 השלים רביעייה במשחק עם בעיטה מתוך הרחבה לרשת הגבוהה, וקבע 6-1 לריאל מדריד.
תצוגת ההתקפה של פושקש, שהסתכמה בארבעה שערים, ניפצה את שיא השערים לשחקן בודד במשחק הגמר.
בדקה ה-72, דקה בלבד לאחר השער הרביעי של פושקש, הצליחה פרנקפורט לחזור למשחק במהלך אישי מרשים של שטיין, שחדר לרחבה והכניע מקרוב את השוער, 6-2 לריאל.
דקה בלבד עברה, וריאל החזירה בשער נוסף.
די סטפנו לקח את הכדור מחידוש המשחק בקו האמצע והחל לרוץ לכיוון השער.
הוא הצליח להתגבר על מגן אחד, ולאחר מכן ביצע מסירה כפולה עם פושקש שעזרה לו להתגבר על שני מגנים נוספים.
אף שחקן הגנה לא הצליח לעצור את די סטפנו, שמקצה הרחבה השלים שלושער בבעיטה שטוחה וחזקה לפינה השמאלית, 7-2 לריאל.
בדקה ה-75, שתי דקות לאחר השער של די סטפנו, כבשה פרנקפורט את השער שקבע את תוצאת המשחק.
חוסה מריה וידאל ניסה להחזיר כדור לשוער בעומק הרחבה, שטיין השתלט על המסירה והכניע מקרוב את דומינגס, 7-3. עד לסיום לא נכבשו שערים נוספים, כשעל אף משחק הלחימה וההקרבה של פרנקפורט, היא לא הצליחה להשתוות לריאל ונכנעה במשחק גמר רב-שערים.
ריאל מדריד השלימה זכייה חמישית ברציפות, ולמעשה הניפה את כל חמשת גביעי אירופה הראשונים.
גמר גביע אירופה לאלופות 1959 התקיים בנקרשטדיון בשטוטגרט, גרמניה המערבית ב-3 ביוני 1959, ובו נקבע כי הזוכה בטורניר גביע אירופה לאלופות לעונת היא ריאל מדריד הספרדית, שניצחה במשחק את סטאד ריימס הצרפתית בתוצאה 2-0. משחק הגמר נעל את המהדורה הרביעית של גביע אירופה לאלופות.
ריאל מדריד השלימה זכייה רביעית ברציפות בתואר (מתוך חמש זכיות רצופות), ולמעשה זכתה בכל מהדורות המפעל עד אז.
היה זה שחזור של גמר גביע אירופה הראשון שהפגיש בין שתי הקבוצות, ואז גברה ריאל 4-3 על יריבתה הצרפתית.
בשני משחקי הגמר שעברו מאז, ניצחה ריאל את פיורנטינה ומילאן האיטלקיות.
ריאל מדריד העפילה לטורניר כאלופה המכהנת, ובמקביל שמרה על תואר אליפות ספרד, לאחר שהקדימה בשלוש נקודות את יריבתה העירונית לאתלטיקו מדריד.
ריימס הקדימה את שלוש סגניותיה בשבע נקודות הפרש בראש הטבלה כדי לזכות באליפות צרפת.
ריאל מדריד שלטה במשחק הגמר לכל אורכו.
אנריקה מטאוס העלה אותה ליתרון כבר לאחר דקת משחק אחת.
בדקה ה-13 החמיץ מטאוס פנדל שהיה יכול להכפיל את יתרונה של ריאל.
אלפרדו די סטפנו קבע את תוצאת המשחק שתי דקות בתוך המחצית השנייה, 2-0 לריאל בסיום.
ריאל מדריד, האלופה המכהנת, העפילה אוטומטית מהשלב המוקדם, בעוד ריימס הוגרלה בקבוצת מערב אירופה.
לאחר שזכתה להעפלה אוטומטית מהסיבוב המוקדם, החלה ריאל את משחקיה בטורניר בשלב שמינית הגמר מול בשיקטש הטורקית.
המשחק הראשון באצטדיון סנטיאגו ברנבאו הסתיים בניצחונה של ריאל 2-0, מצמד שערים במחצית השנייה.
ריאל עלתה ראשונה ליתרון גם במשחק הגומלין בחוץ, שהסתיים בשוויון 1-1. עם 3-1 בסיכום שני המפגשים, העפילה ריאל לרבע הגמר.
בשלב רבע הגמר פגשה ריאל את ויינר ספורט קלאב האוסטרית.
המשחק הראשון באוסטריה הסתיים ללא שערים, וההכרעה עברה למדריד.
עד לדקה התשיעית עמדה התוצאה על שוויון 1-1, ועד למחצית הובילה ריאל ביתרון מינימלי של 2-1. המחצית השנייה הייתה לתצוגה התקפית של אלופת אירופה, שכבשה חמישה שערים נוספים והביסה 7-1 את ויינר.
אלפרדו די סטפנו הצטיין במשחק עם ארבעה שערים.
חצי הגמר זימן הצגה כפולה של הדרבי של מדריד, בין ריאל לאתלטיקו.
המשחק הראשון נערך בסנטיאגו ברנבאו, ולאחר 13 דקות נטלה אתלטיקו את ההולכה, אך הקטור ריאל איזן כעבור שתי דקות, ובדקה ה-33 השלים פרנץ פושקש את המהפך בפנדל מדויק, 2-1 לריאל בסיום.
הגומלין בחוץ הוכרע משער בודד של אנריקה קויאר, שקבע 1-0 לאתלטיקו שתי דקות להפסקה.
עם ניצחון לכל קבוצה ומאזן שערים של 2-2, ובהיעדר חוק שערי חוץ, נקבע משחק פלייאוף מכריע באצטדיון לה רומרדה בסרגוסה שבוע אחר כך.
במפגש הפלייאוף העלה די סטפנו את ריאל ליתרון בדקה ה-16. שתי דקות אחר כך איזנה אתלטיקו את התוצאה משער של קויאר, אך פושקש הכריע את המשחק בדקה ה-42. 2-1 לריאל בסיום, שהבטיח לה מקום בגמר בפעם הרביעית מתוך ארבעה טורנירים.
אלופת צרפת הוגרלה לסיבוב המוקדם מול נציגת צפון אירלנד, ארדס.
במשחק הראשון בחוץ כבש ז'יסט פונטיין רביעייה בדרך לניצחון קבוצתו 4-1. ריימס השלימה את המלאכה במשחק הבית בתצוגה התקפית מרשימה, וניצחה 6-2 בזכות צמדים של פונטיין, רוז'ה פיאנטוני ורנה בילאר.
עם ניצחון 10-3 בסיכום, העפילה ריימס לשמינית הגמר.
בשלב שמינית הגמר פגשה ריימס את ה.פ.ס.
במשחק הראשון בבית שמרה ריימס על מאזן שערים מרשים כשניצחה 4-0 עם שלושער של ז'אן וינסנט.
בגומלין עלתה ריימס ליתרון 3-0 כבר בדקה העשירית (צמד לפונטיין).
התוצאה נשמרה עד לסיום, וריימס העפילה לרבע הגמר עם 7-0 בסיכום.
ברבע הגמר פגשה ריימס את סטנדרד לייז' הבלגית.
ריימס התקרבה להדחה לאחר שנוצחה 2-0 בליאז', ובמשחק הגומלין לא הצליחה לכבוש במשך שבעים דקות.
בדקה ה-70 כבש פיאנטוני את הראשון של ריימס.
פונטיין הכפיל כעבור שלוש דקות, ושתי דקות לסיום השלים את המהפך.
3-0 לריימס בסיום, ו-3-2 דרמטי בסיכום שני המפגשים, העלו את ריימס לחצי הגמר.
בחצי הגמר פגשה ריימס את יאנג בויז ברן השווייצרית.
ריימס שוב נוצחה בחוץ במשחק הראשון, 1-0 בסיום.
צמד של פיאנטוני בגומלין סייע לקבוצתו לנצח 3-0, להשלים את המהפך בסדרה ולקבוע 3-1 בסיכום בדרך לגמר השני בתולדות הקבוצה.
ריאל מדרידסיבוב סטאד ריימסיריבהסיכוםמשחק ראשוןמשחק שניפלייאוףיריבהסיכוםמשחק ראשוןמשחק שניהעפילה אוטומטיתסיבוב ראשון ארדס10 – 34 - 1 (חוץ)6 - 2 (בית) בשיקטש3 – 12 - 0 (בית)1 - 1 (חוץ)שמינית הגמר ה.פ.ס.
בשחזור גמר גביע אירופה הראשון שנערך שלוש שנים קודם לכן, נפגשו פעם נוספת לקרב ישיר על התואר אלופות ספרד וצרפת, ריאל מדריד וסטאד ריימס.
ריאל מדריד, זוכת שלושת הטורנירים הראשונים, הגיעה כקבוצה העדיפה באופן מוחלט למשחק הגמר.
המאמן הארגנטינאי לואיס קרניליה, שהוביל את הקבוצה לזכייה עונה קודם לכן, חסר בהרכב את פרנץ פושקש הפצוע, אך גם בלעדיו הציגה ריאל חוליית התקפה מרשימה וחזקה, בכיכובו של אלפרדו די סטפנו.
מנגד, התבססה אלופת צרפת של המאמן אלבר באטו על יכולת ההבקעה יוצאת הדופן של ז'יסט פונטיין במרכז ההתקפה.
היתרון הברור של ריאל ניכר מן הפתיחה ותורגם לשער כבר בדקה השנייה של ההתמודדות.
אנריקה מטאוס פרץ לרחבה ומהקצה השמאלי של תיבת החמש גלגל לפינה הרחוקה של השוער דומיניק קולונה, 1-0 לריאל מדריד.
בדקה ה-13 צריך היה מטאוס להשלים צמד שערים, לאחר שריאל זכתה בפנדל.
הבעיטה של מטאוס נהדפה היטב על ידי קולונה, והתוצאה נותרה 1-0 בסיומה של המחצית הראשונה.
המחצית השנייה נפתחה כפי שנפתח המשחק - בשער מהיר של ריאל מדריד.
שתי דקות מפתיחת המחצית קיבל די סטפנו כדור כשלושים מטרים משערה של ריימס, הסתובב והתקדם עד לקצה הרחבה משם בעט כדור שטוח ומדויק לפינה.
קולונה איחר בזינוק, וריאל עלתה ליתרון 2-0.
התוצאה נשמרה עד לסיום, וריאל המשיכה את השליטה שלה במפעל גביע אירופה עם זכייה רביעית מתוך ארבע מהדורות הטורניר עד אז.
גמר גביע אירופה לאלופות 1958 התקיים באצטדיון הייזל בבריסל, בלגיה ב-28 במאי 1958, ובו נקבע כי הזוכה בטורניר גביע אירופה לאלופות לעונת היא ריאל מדריד הספרדית, שניצחה במשחק את מילאן האיטלקית בתוצאה 3-2 לאחר הארכה.
משחק הגמר נעל את המהדורה השלישית של גביע אירופה לאלופות.
ריאל מדריד השלימה זכייה שלישית ברציפות בתואר (מתוך חמש זכיות רצופות), ולמעשה זכתה בכל מהדורות המפעל עד אז.
בפעם השנייה ברציפות גברה ריאל על יריבה איטלקית, אחרי שעונה קודם לכן גברה 2-0 על פיורנטינה.
לראשונה בתולדות המפעל, הוכרע משחק הגמר בהארכה, וזאת לאחר שהקבוצות נפרדו בשוויון 2-2 בסיום הזמן החוקי.
ריאל מדריד העפילה לטורניר כאלופה המכהנת, ובמקביל זכתה גם באליפות ספרד, לאחר שהקדימה בחמש נקודות את סביליה.
מילאן זכתה באליפות איטליה, לאחר שהקדימה את פיורנטינה בשש נקודות.
לראשונה בטורניר, נערך הגמר במדינה נייטרלית, וזאת לאחר שלגמר הראשון ששוחק בפריז הגיעה סטאד ריימס, ולשני במדריד הגיעה ריאל.
הפעם, נערך המשחק באצטדיון הייזל לעיני 67 אלף צופים.
לאחר מחצית ראשונה נטולת שערים, עלתה מילאן ליתרון ראשון לאחר כשעה מרגליו של חואן סקיאפינו.
רבע שעה אחר כך קבע אלפרדו די סטפנו שוויון 1-1. שלוש דקות חלפו וארנסטו גריז'ו החזיר את מילאן ליתרון 2-1, אך בדקה ה-79 קבע הקטור ריאל שוויון 2-2. המשחק הלך להכרעה בהארכה, ובדקה ה-107 קבע פרנסיסקו חנטו את תוצאת המשחק, 3-2 לריאל.
ריאל מדריד, האלופה המכהנת, העפילה אוטומטית מהשלב המוקדם, בעוד מילאן הוגרלה בקבוצת מרכז אירופה.
לאחר שזכתה להעפלה אוטומטית מהסיבוב המוקדם, החלה ריאל את משחקיה בטורניר בשלב שמינית הגמר מול אנטוורפן הבלגית.
במשחק הראשון בחוץ ניצחה ריאל 2-1 בזכות צמד שערים של אלפרדו די סטפנו.
לעומת המשחק הראשון, משחק הגומלין באצטדיון סנטיאגו ברנבאו היה חד-צדדי והסתיים בניצחון מרשים של ריאל, בתוצאה 6-0. הקטור ריאל כבש את כל שלושת שעריה של ריאל במחצית הראשונה.
בשלב רבע הגמר פגשה ריאל במפגש כל-ספרדי את סביליה.
המשחק הראשון התקיים במדריד, והיה לתצוגת תכלית של אלופת אירופה שהביסה את סביליה בתוצאה 8-0. די סטפנו כבש רביעייה במשחק, רמון קופה הוסיף צמד.
במשחק הגומלין הובילה סביליה 2-0, אך ריאל חזרה בזכות צמד של צ'וס פרדה והמשחק הסתיים בשוויון 2-2. עם 10-2 בסיכום שני המפגשים, העפילה ריאל לחצי הגמר.
חצי הגמר הפגיש בין ריאל לבין ואשאש ההונגרית.
במשחק הראשון בבית המשיך די סטפנו להפגין יכולת כיבוש גבוהה, והבקיע שלושער בדרך לניצחונה של ריאל 4-0. בגומלין בחוץ גברה ואשאש על ריאל בתוצאה 2-0, שלא הספיק לה לחזור מהתבוסה במשחק הראשון.
עם 4-2 בסיכום שני המפגשים, העפילה אלופת אירופה פעם נוספת לגמר המפעל.
אלופת איטליה הוגרלה לסיבוב המוקדם מול נציגת אוסטריה, ראפיד וינה.
במשחק הראשון בבית גברה מילאן 4-1 על ראפיד, אך במשחק הגומלין בחוץ הובסה 5-2. עם שוויון 6-6 וניצחון לכל קבוצה בסיכום שני המפגשים, ובהיעדר חוק שערי חוץ, נפגשו הקבוצות שלושה שבועות אחר כך למפגש פלייאוף בציריך.
מילאן גברה 4-2 על ראפיד במשחק הפלייאוף (צמד לגסטון בין) וצלחה את הסיבוב המוקדם.
בשמינית הגמר פגשה מילאן את גלאזגו ריינג'רס הסקוטית.
במשחק הראשון בחוץ נקלעה מילאן לפיגור לאחר כחצי שעה, ולא הצליחה להגיב עד לדקה ה-75. ברבע השעה האחרונה הצליחה מילאן להשלים מהפך מרשים ולסיים את המשחק עם ניצחון 4-1 (צמד לארנסטו גריז'ו).
במשחק הגומלין בבית השלימה מילאן ניצחון כפול כשגברה 2-0 על ריינג'רס במשחק, ו-6-1 בסיכום שני המפגשים.
בשלב רבע הגמר פגשה מילאן את בורוסיה דורטמונד, נציגת גרמניה המערבית.
במשחק הראשון הייתה מילאן קרובה לניצחון חוץ כשהובילה 1-0, אך ספגה שער עצמי בדקה האחרונה והקבוצות נפרדו בשוויון 1-1. בגומלין הביתי השלימה מילאן את העפלתה עם ניצחון 4-1, שהבטיח לה את המקום בחצי הגמר.
בחצי הגמר פגשה מילאן את מנצ'סטר יונייטד האנגלית.
משחק הגמר השלישי בתולדות גביע אירופה היה הראשון להתקיים במדינה נייטרלית, וזאת לאחר שסטאד ריימס הצליחה להעפיל לגמר הראשון בפריז, וריאל מדריד עצמה זכתה שנה לאחר מכן בגביע באצטדיונה הביתי, אצטדיון סנטיאגו ברנבאו.
האלופה המכהנת, בעונתה הראשונה תחת המאמן הארגנטינאי לואיס קרניליה, הגיעה כקבוצה העדיפה למשחק.
חלוץ הקבוצה, הקטור ריאל, סבל מפגיעה בקרסולו בבוקר במשחק, אך לבסוף עמד לרשותו של קרניליה ועלה בהרכב.
הוא השלים חוליית התקפה חזקה שכללה בין היתר את אלפרדו די סטפנו, רמון קופה ופרנסיסקו חנטו, שכבשה עד לגמר 22 שערים בשישה משחקים בלבד.
מנגד, ג'וזפה ויאני העמיד קבוצה מאוזנת וקשוחה, בכיכובם של צ'זארה מלדיני בהגנה, נילס לידהולם הקפטן בקישור וחואן סקיאפינו בחוד ההתקפה.
המחצית הראשונה של המשחק הייתה מאוזנת במצבי ההבקעה.
ריאל דגלה יותר בשליטה בכדור ובהתקפות מסודרות, בעוד מילאן התבססה על הגנה חזקה ויציאה להתקפות מתפרצות.
בסיומן של 45 הדקות הראשונות, אף קבוצה לא הצליחה למצוא את הרשת, שוויון 0-0 בהפסקה.
המחצית השנייה המשיכה את המגמות מהמחצית הראשונה, וכעבור 59 דקות הצליחה מילאן להפתיע ולעלות ליתרון בהתקפה מתפרצת, לאחר שסקיאפינו בעט בעוצמה מתוך הרחבה לרשת הגבוהה של קפטן ריאל, השוער חואן אלונסו.
דקה אחת עברה ומילאן התקרבה לשער השני.
החלוץ הארגנטינאי ארנסטו קוצ'יארוני הצליח להכניע את חואן אלונסו, אך נעצר במשקוף השער.
מן העבר השני, די סטפנו הפגין יכולת גבוהה מאוד, החל ממשחק ההגנה, דרך בניית ההתקפות בקישור ועד לייצור מצבי הבקעה בהתקפה.
בדקה ה-74 הצליח די סטפנו לכבוש את שער השוויון של ריאל, לאחר שהשתלט על הכדור ברחבה ובעט בין שני מגנים כדור שטוח וחזק לפינה, 1-1.
בדקה ה-77, שלוש דקות לאחר שער השוויון של ריאל ופחות מרבע שעה לסיום המשחק, חזרה מילאן להוביל, בזכות בעיטה לא חזקה אך מדויקת של ארנסטו גריז'ו מסף הרחבה, שקבעה 2-1 למילאן.
היתרון החזיק מעמד למשך שתי דקות בלבד.
בדקה ה-79, הקטור ריאל ששיתופו הוטל בספק קיבל כדור שהוגבה אליו מאגף ימין לתוך הרחבה, והקפיץ אותו לפינה הרחוקה.
שוויון 2-2, שהחזיק מעמד עד לשריקת הסיום ושלח את הקבוצות להארכה, לראשונה בתולדות משחקי הגמר של הטורניר.
מי שנטל את האחריות בחלק ההתקפי בהארכה היה פרנסיסקו חנטו.
הקיצוני השמאלי של ריאל סיכן את השער של מילאן, הצליח לשלוח כדור לקורה בדקה ה-106, ודקה אחר כך הצליח לכבוש את שער הניצחון של ריאל עם סיומת שטוחה ומדויקת בתוך הרחבה.
מילאן, שנקלעה לפיגור ראשון במשחק, לא הצליחה להגיב, וריאל מדריד זכתה בתואר והמשיכה את שליטתה המוחלטת בטורניר גביע אירופה בשנותיו הראשונות.
גמר גביע אירופה לאלופות 1957 התקיים באצטדיון סנטיאגו ברנבאו במדריד, בירת ספרד, ב-30 במאי 1957, ובו נקבע כי הזוכה בטורניר גביע אירופה לאלופות לעונת 1956/1957 היא ריאל מדריד הספרדית, שניצחה במשחק את פיורנטינה האיטלקית בתוצאה 2-0. משחק הגמר נעל את המהדורה השנייה של גביע אירופה לאלופות.
ריאל מדריד השלימה זכייה שנייה ברציפות בתואר (מתוך חמש זכיות רצופות), וזאת לאחר שהניפה שנה קודם לכן את גביע אירופה הראשון לאחר ניצחון על סטאד ריימס בתוצאה 4-3.
שתי הקבוצות העפילו לטורניר בזכות הישגיהן בעונת 1955/1956. ריאל מדריד העפילה לטורניר כאלופה המכהנת, ולא בזכות מיקומה בליגה הספרדית, שם סיימה שלישית בלבד, עם עשר נקודות פחות מהאלופה אתלטיק בילבאו.
פיורנטינה זכתה באליפות איטליה באופן מרשים, לאחר שהקדימה את מילאן ב-12 נקודות והפסידה רק פעם אחת לאורך כל העונה.
ריאל זכתה לארח את משחק הגמר באצטדיונה הביתי, לעיני כ-124,000 צופים.
המחצית הראשונה הסתיימה ללא שערים, ובדקה ה-69 הצליחה ריאל לעלות ליתרון ראשון לאחר שזכתה בפנדל שנוי במחלוקת, אותו כבש אלפרדו די סטפנו.
שש דקות אחר כך קבע פרנסיסקו חנטו את תוצאת המשחק, 2-0 לריאל בסיום.
ריאל מדריד, האלופה המכהנת, העפילה אוטומטית מהשלב המוקדם, בעוד פיורנטינה הוגרלה בקבוצת דרום-מרכז אירופה וזכתה גם היא בהגרלה לאחד משלושת הכרטיסים האזוריים החופשיים לשמינית הגמר.
לאחר שזכתה להעפלה אוטומטית מהסיבוב המוקדם, החלה ריאל את משחקיה בטורניר בשלב שמינית הגמר מול נציגת אוסטריה, ראפיד וינה.
במשחק הראשון בבית ניצחה ריאל 4-2 בזכות צמדים של אלפרדו די סטפנו ורמון מרסאל.
משחק הגומלין בחוץ היה לתצוגה התקפית מרשימה של ארנסט האפל, שהעלה את ראפיד ליתרון 3-0 במחצית.
די סטפנו כבש במחצית השנייה, והמשחק הסתיים בתוצאה 3-1 לראפיד.
עם שוויון 5-5 וניצחון לכל קבוצה בסיכום שני המפגשים, ובהיעדר חוק שערי חוץ, נפגשו הקבוצות כחודש אחר כך למפגש פלייאוף במדריד.
ריאל גברה 2-0 על ראפיד באצטדיונה הביתי והעפילה לרבע הגמר.
במשחק הראשון בבית גברה ריאל 3-0 על יריבתה עם צמד של אנריקה מטאוס במחצית השנייה.
ריאל השלימה ניצחון כפול במשחק הגומלין בחוץ, עם צמד של אלפרדו די סטפנו בדרך ל-3-2 במשחק ו-6-2 בסיכום שני המפגשים.
בחצי הגמר פגשה ריאל את מנצ'סטר יונייטד האנגלית.
המשחק הראשון התקיים במדריד, ולאחר מחצית מאופסת כבשו הקטור ריאל, די סטפנו ומטאוס בדרך לניצחון 3-1. במשחק הגומלין באולד טראפורד הובילה מנצ'סטר 2-0 כבר בהפסקה, עם שערים של רמון קופה והקטור ריאל.
מנצ'טסר הצליחה לאזן בחצי השני לשוויון 2-2, אך בסיכום שני המפגשים ניצחה ריאל 5-3 וזכתה להגן על תוארה במגרשה הביתי במשחק הגמר.
אלופת איטליה, שזכתה בהגרלה לכרטיס חופשי לשמינית הגמר, החלה את דרכה בטורניר מול נורשפין השוודית.
במשחק הראשון בפירנצה נפרדו הקבוצות בשוויון 1-1, ובגומלין נהנתה פיורנטינה משער בודד של ג'וזפה וירג'ילי כדי לנצח 1-0, ולהעפיל לרבע הגמר עם 2-1 בסיכום.
ברבע הגמר פגשה פיורנטינה את גראסהופרס ציריך השווייצרית.
במשחק הראשון בבית עלתה פיורנטינה ליתרון 3-0 כבר לאחר 12 דקות (צמד לרומנו טאקולה), ובסיום ניצחה 3-1. בגומלין בחוץ נפרדו הקבוצות בשוויון 2-2, שזיכה את פיורנטינה בכרטיס לחצי הגמר.
בשלב חצי הגמר פגשה פיורנטינה את הכוכב האדום בלגרד, נציגת יוגוסלביה.
במשחק הראשון בחוץ כבש מאוריליו פריני את שער הניצחון של פיורנטינה שתי דקות בלבד לסיום.
היה זה השער היחיד בצמד המפגשים, ולאחר שוויון 0-0 בפירנצה, העפילה פיורנטינה לגמר גביע אירופה.
ריאל מדריד, הפייבוריטית לזכייה בתואר בפעם השנייה ברציפות, זכתה למקדמה נוספת כאשר משחק הגמר נערך בביתה, אצטדיון סנטיאגו ברנבאו שבמדריד, לעיני כ-124,000 צופים.
האצטדיון התהדר במערכת תאורה חדישה, שנבנתה תמורת סכום כסף רב במיוחד עבור משחק הגמר, אך ראשי פיורנטינה דרשו כי שריקת הפתיחה תוקדם לשעות האור, שכן שחקניה אינם רגילים לשחק תחת אורות מלאכותיים.
למורת רוחם של ראשי ריאל, המשחק יצא לדרך בשעה 17:30, שעון מקומי.
בפן המקצועי, ריאל מדריד של המאמן חוסה ויאלונגה נהנתה מחוליית התקפה חזקה, ובמרכזה אלפרדו די סטפנו, וכן משחקני קו מהירים וטכניים כרמון קופה ופרנסיסקו חנטו.
מן העבר השני, התבסס המאמן האיטלקי פולביו ברנרדיני מהשילוב ההתקפי בין ג'וזפה וירג'ילי ומיגל מונטורי, ועל הקיצוני הימני ז'וליו בוטליו, שהיה אחד מכוכבי נבחרת ברזיל במונדיאל 1954.
המחצית הראשונה התאפיינה במשחק קשוח של שחקני שתי הקבוצות, עם תיקולים רבים משני הצדדים.
בניגוד לתחזיות המוקדמות שדיברו על עדיפות מוחלטת של ריאל, המחצית הראשונה הגיעה לסיומה לאחר משחק מאוזן וללא שערים.
השופט ההולנדי לאו הורן התקשה לשלוט במשחק שהתפתח במדריד, ובדקה ה-69 החליט להעניק פנדל שנוי במחלוקת לריאל.
אנריקה מטאוס קיבל כדור עומק שהותיר אותו לפרוץ לבד לכיוון השער ותוקל מאחור על ידי ארדיקו מאניני, אלא ששניות קודם לכן, בעת המסירה, הרים הקוון את הדגל לנבדל.
שחקני פיורנטינה ניסו להפנות את תשומת לבו של השופט לסימונו של הקוון ללא הועיל.
הורן סימן על הנקודה הלבנה, ודי סטפנו כבש את שער היתרון של ריאל מדריד.
שש דקות בלבד עברו, וריאל הכפילה את היתרון.
קופה הכניס כדור עומק מצוין לעברו של חנטו, שנותר לבד מול ג'וליאנו סארטי, שוער פיורנטינה שיצא לכיוונו.
חנטו הקפיץ את הכדור בקלילות מעל השוער האיטלקי, וקבע את תוצאת המשחק, 2-0 לריאל מדריד, אלופת אירופה בפעם השנייה.
שתי הקבוצות העפילו לטורניר בזכות הישגיהן בעונת , וזכו להיכלל בין 16 הקבוצות הראשונות המשתתפות בטורניר.
ריאל מדריד זכתה באליפות ספרד בפער חמש נקודות מברצלונה.
ריימס זכתה באליפות צרפת, לאחר שהקדימה את טולוז בפער של ארבע נקודות.
משחק הגמר נערך במדינתה של ריימס, צרפת, והיא פתחה את המשחק היטב, כשעלתה ליתרון בדקה השישית משער של מישל לבלון והכפילה את יתרונה כעבור ארבע דקות מרגליו של ז'אן טמפלן.
ריאל השלימה חזרה מרשימה למשחק כשאלפרדו די סטפנו בדקה ה-14 והקטור ריאל בדקה השלושים קבעו שוויון 2-2 בהפסקה.
מישל הידלגו החזיר את ריימס ליתרון בדקה ה-62, לפני ששער של מרקיטוס השווה את התוצאה בדקה ה-67, והקטור ריאל קבע את תוצאת המשחק בדקה ה-79, 4-3 לריאל מדריד.
ריאל רשמה את הופעת הבכורה שלה בגביע אירופה בשמינית הגמר מול סרבט ז'נבה השווייצרית.
המשחק הראשון נערך בז'נבה, ורק לאחר 74 דקות הצליחה ריאל לעלות ליתרון.
מיגל מוניוס היה לראשון שכובש עבור ריאל במפעל, והקטור ריאל בדקה ה-89 קבע את תוצאת המשחק, 2-0 לריאל.
בגומלין ריאל הציגה התקפה מרשימה, ונעזרה בצמד של אלפרדו די סטפנו לניצחון 5-0 במשחק ו-7-0 בסיכום שני המפגשים.
ברבע הגמר פגשה ריאל את פרטיזן בלגרד, נציגת יוגוסלביה.
במשחק הראשון הביסה ריאל 4-0 את פרטיזן בבית, אך בגומלין בבלגרד התקרבה להדחה כשנוצחה 3-0. עם 4-3 בסיכום הצליחה ריאל להעפיל לחצי הגמר.
בשלב חצי הגמר פגשה ריאל את מילאן האיטלקית.
במשחק הראשון באצטדיון סנטיאגו ברנבאו העלה הקטור ריאל את המארחת ליתרון כבר בדקה השישית, אך מילאן השוותה כעבור שלוש דקות מרגליו של גונאר נורדאהל.
ריאל חזרה ליתרון משער של חוסה איגלסיאס פרננדס בדקה ה-25, אך שוב היתרון החזיק מעמד דקות ספורות בלבד עד שחואן סקיאפינו מצא את השוויון.
רוקה אולסן קבע את תוצאת המחצית בדקה הארבעים כשהעלה את ריאל ליתרון 3-2, ומשם מילאן לא הצליחה לחזור ודי סטפנו קבע את תוצאת המשחק בדקה ה-62, 4-2 לריאל מדריד במשחק הראשון.
בגומלין בסן סירו כבש איגלסיאס את השער הראשון במשחק בדקה ה-65. מילאן השלימה מהפך עם שני פנדלים של ג'ורג'יו דל מונטה, אך לא הצליחה לכבוש עוד ועם 5-4 בסיכום שני המפגשים, זכתה ריאל במקום בגמר גביע אירופה הראשון בהיסטוריה.
אלופת צרפת פתחה את הופעותיה בשמינית הגמר מול אורהוס הדנית.
במשחק הראשון בחוץ גברה ריימס 2-0 על אורהוס מצמד של לאון גלובאקי.
בגומלין הביתי צעדה ריימס ביתרון 2-0 במחצית השנייה, אך הדנים חזרו לשוויון 2-2. עם ניצחון 4-2 בסיכום שני המפגשים, המשיכה ריימס לרבע הגמר.
בשלב רבע הגמר פגשה ריימס את ורש לובוגו ההונגרית.
במשחק הראשון בבית נעזרה ריימס בצמד של מישל לבלון כדי לנצח 4-2. משחק החוץ בבודפשט היה רב שערים.
רנה בילאר כבש צמד לזכות ריימס בדרך לשוויון 4-4, שהעלה את ריימס עם ניצחון 8-6 בסיכום שני המפגשים.
בחצי הגמר פגשה ריימס את היברניאן הסקוטית.
במשחק הראשון הביתי, כבשו לבלון ובילאר עבור ריימס במחצית השנייה בדרך לניצחון 2-0. בגומלין בחוץ השלימה ריימס ניצחון כפול משער בודד של גלובאקי.
3-0 לריימס בסיכום שני המפגשים, בדרך לגמר גביע אירופה הראשון בהיסטוריה.
כ-38 אלף צופים, רובם אוהדי ריימס, הגיעו ב-13 ביוני 1956 לפארק דה פראנס בפריז על מנת לחזות בגמר גביע אירופה הראשון בהיסטוריה.
הדקות הראשונות של המשחק היו מצוינות עבור הצרפתים, שעשו צעד גדול לעבר הזכייה בגביע.
מסכת השערים במשחק נפתחה בדקה השישית, כשרמון קופה שלח בעיטה חופשית לעברו של מישל לבלון, שכבש מקרוב וקבע 1-0 לריימס.
קופה, מבשל השער ואחד משחקניה הבולטים של ריימס, כבר סיכם את תנאיו בריאל מדריד טרם המשחק לקראת העונה הבאה.
בדקה העשירית עלתה ריימס ליתרון 2-0, לאחר שז'אן טמפלן קיבל כדור עומק ברחבה, התגבר על השוער חואן אלונסו וכבש.
לאחר הפתיחה החזקה של ריימס, הצליחה ריאל לחזור למשחק.
בדקה ה-14 מסר קפטן ריאל, מיגל מוניוס, כדור עומק שטוח לתוך הרחבה, והותיר את אלפרדו די סטפנו במצב מצוין מול השער.
די סטפנו בעט חזק ושטוח לפינה, הכניע את השוער רנה-ז'אן ז'אקה, וצימק ל-2-1. בדקה השלושים השלימה ריאל את החזרה שלה למשחק וקבעה שוויון 2-2, לאחר נגיחה מדויקת של הקטור ריאל לכדור קרן.
המחצית הראשונה הגיעה לסיומה בשוויון.
בפתיחת המחצית השנייה היה די סטפנו השחקן הבולט על המגרש.
הוא בישל בכדור עומק לחוסאיטו שכבש, אך השער נפסל בטענת נבדל.
מן העבר השני, הצליחה ריימס לחזור ליתרון בדקה ה-62. שוב כדור חופשי של קופה מאגף ימין, הסתיים בנגיחה של מישל הידלגו לפינה, שחדרה לרשת וקבעה 3-2 לריימס, פחות מחצי שעה לסיום.
שער היתרון של ריימס החזיק מעמד חמש דקות בלבד.
ריאל שלחה שחקנים רבים קדימה, ובדקה ה-67 קיבלה תמורה דווקא משחקן ההגנה מרקיטוס, שהצטרף להתקפה ובעט מתוך הרחבה כדור שפגע בשחקן הגנה וחדר פנימה.
בדקה ה-79 עלתה ריאל ליתרון ראשון בפעם הראשונה במשחק.
הקטור ריאל, כובש שער השוויון במחצית הראשונה, כבש מקרוב לאחר בישול של חנטו וקבע את תוצאת המשחק, 4-3 לריאל מדריד.
ריאל הצליחה לשמור על היתרון עד לסיום, על אף שהייתה קרובה לספוג שתי דקות לסיום כשבעיטה של טמפלן פגשה את המשקוף.
נשיא אופ"א, אבה שוורץ, העניק את גביע אירופה הראשון לקפטן מוניוס, וריאל מדריד הייתה לאלופת אירופה הראשונה בתולדות המפעל.
גמר גביע אופ"א 2005 התקיים באצטדיון ז'וזה אלבלדה בליסבון, פורטוגל ב-18 במאי 2005, ובו נקבע כי הזוכה בטורניר גביע אופ"א לעונת היא צסק"א מוסקבה הרוסית, שניצחה במשחק את ספורטינג ליסבון הפורטוגלית בתוצאה 3–1. הייתה זו המהדורה ה-34 של המפעל.
שתי הקבוצות חיפשו זכייה ראשונה בתולדותיהן בגביע אופ"א, בהופעת הבכורה שלהן במעמד הגמר.
צסק"א מוסקבה הייתה הקבוצה הרוסית הראשונה בתולדות המפעל שהעפילה לגמר, והראשונה לזכות בתואר אירופי כלשהו.
לעומתה, ספורטינג ליסבון הייתה לקבוצה השנייה לארח את משחק הגמר בביתה (מאז המעבר למשחק גמר בודד ב-1998), והראשונה להפסיד אותו.
היא הייתה לקבוצה הפורטוגלית השלישית במעמד הגמר, אחרי בנפיקה ליסבון ופורטו, שזכתה בתואר שנתיים לפניה.
צסק"א מוסקבה החלה את דרכה האירופית באותה העונה בליגת האלופות, בזכות זכייתה באליפות רוסיה לעונת 2003. לאחר שצלחה שני סיבובי מוקדמות, העפילה הקבוצה לשלב הבתים, בו סיימה שלישית כדי להגיע לשלבי הנוקאאוט של גביע אופ"א.
ספורטינג סיימה את עונת במקום השלישי בליגת העל הפורטוגלית, נקודה בלבד מבנפיקה הסגנית שהעפילה למוקדמות ליגת האלופות, ובעקבות מיקומה בטבלה החלה את דרכה באותה העונה בגביע אופ"א.
במשחק עצמו הוליכה ספורטינג במחצית משער של רוג'ריו בדקה ה-29, אך במחצית השנייה השווה אלכסיי ברזוצקי את התוצאה בדקה ה-56. תשע דקות אחר כך השלימה צסק"א מהפך משער של יורי ז'ירקוב, ורבע שעה לסיום קבע ואגנר לאב את תוצאת הסיום, 3-1 לצסק"א.
צסק"א החלה את דרכה לזכייה בסיבוב המוקדמות השני של עונת 2004/2005 בליגת האלופות.
היא פתחה את משחקיה במפגש חוץ מול נפטצ'י באקו האזרית, ובמשחק הראשון בבאקו נפרדו השתיים בשוויון 0-0. בגומלין הביתי, פרצה צסק"א את הסכר רק בדקה ה-68, עם שער של רולאן גוסב.
ואגנר לאב הכפיל כעבור ארבע דקות, והעלה את צס"קא לסיבוב הבא.
בשלב המוקדמות הראשון פגשה צסק"א משוכה קשה בדמותה של גלאזגו ריינג'רס הסקוטית.
במשחק הראשון שנערך במוסקבה, כבש לאכ כעבור ארבע דקות, ועל אף שוויון זמני של נאצ'ו נובו, השיגה צסק"א הכרעה מרגלי יירי יארושיק עם פתיחת המחצית השנייה, 2-1 בסיום.
בגומלין, שער נוסף של ואגנר לאב העלה את צסק"א ליתרון כעבור שעה.
ריינג'רס איזנה בדקות הסיום, אך כשלה להבקיע שער נוסף ולכפות הארכה.
3-2 בסיכום לצסק"א, שהעפילה לשלב הבתים.
צסק"א הוגרלה לבית קשה, שכלל מלבדה את צ'לסי, פורטו ופריז סן-ז'רמן.
צסק"א פתחה היטב, עם שוויון 0-0 במשחק חוץ קשה מול פורטו, ולאחריו ניצחון 2-0 ביתי על פריז משערים של סרגיי סמאק ושל לאב בפנדל.
אלא שלאחר מכן, ספגה הקבוצה שלושה הפסדים רצופים ללא כיבוש (הפסד חוץ 2-0 לצ'לסי, וצמד הפסדי 1-0 ביתיים, לצ'לסי ולפורטו).
צסק"א הגיעה למחזור האחרון כאשר היא לא תלויה בעצמה, אך ניצחה 3-1 את פריז (שלושער של סמאק).
במפגש המקביל, הצליחה פורטו להשלים מהפך מול צ'לסי, עם שער של בני מקארתי בדקה ה-86 שמנע מצסק"א לעלות שלב, ושלח אותה, מהמקום השלישי, אל שלב הנוקאאוט הראשון של גביע אופ"א.
שלושה חודשים לאחר האכזבה בתום שלב הבתים של האלופות, חזרה צסק"א למפעל המשני, גביע אופ"א, שם החלה את דרכה מול בנפיקה ליסבון, יריבתה העירונית של ספורטינג.
שערים של וסילי ברזוצקי ולאב העניקו לצסק"א 2-0 במפגש הראשון בבית.
בגומלין כבש סרגיי איגנשביץ' בפתיחת החצי השני, וגם שוויון של בנפיקה לא הועיל לה, 3-1 לצסק"א בדרך לשמינית הגמר.
בשלב שמינית הגמר פגשה צסק"א את פרטיזן בלגרד.
יבגני אלדונין העלה את צסק"א ליתרון חוץ במשחק הראשון כבר לאחר 17 דקות, אך שבע דקות בלבד לתום המשחק כבש איוון טומיץ' בפנדל והעביר את ההכרעה לגומלין.
בדקה ה-68 כבש דניאל קרבאליו שער, ושש דקות לסיום קבע לאב את תוצאת הסיום בפנדל, 2-0 לצסק"א, ובסך הכול 3-1 בסיכום.
ברבע הגמר פגשה צסק"א את אוסר הצרפתית.
המשחק הראשון במוסקבה היה לתצוגה מרשימה של המארחת.
צ'ידי אודיה כבש בחצי הראשון, איגנשביץ' (פנדל) לאב וגוסב הוסיפו שלושה שערים בתוך שמונה דקות במהלך החצי השני, ובסיום 4-0 מרשים לצסק"א.
אוסר פתחה היטב את הגומלין הביתי עם שער לאחר תשע דקות, אך לא הצליחה ללחוץ את צסק"א.
בדקה ה-78 הכפילה אוסר את התוצאה, אך לא יותר.
4-2 בסיכום לצסק"א, בדרך לחצי הגמר.
המשוכה האחרונה של צסק"א בדרך לגמר הייתה פארמה, שזכתה פעמיים בתולדותיה בגביע.
המשחק הראשון באיטליה הסתיים בשוויון 0-0, שהעביר את ההכרעה לרוסיה.
צמד של קרבאליו ושער נוסף של וסילי ברזוצקי העניקו לצסק"א 3-0 מרשים בגומלין, בדרך לגמר הראשון בתולדותיה.
ספורטינג ליסבון החלה את דרכה בסיבוב הראשון של גביע אופ"א, מול ראפיד וינה האוסטרית.
במשחק הראשון בבית נהנתה ספורטינג משערים של טינגה ושל ליידסון העניקו לספורטינג 2-0 במשחק הראשון, ולאחר שוויון מאופס בשלב הגומלין, העפילה ספורטינג למהדורה הראשונה אי פעם של שלב הבתים בתולדות המפעל.
בשלב הבתים הוגרלה ספורטינג מהדרג השני לבית ד'.
היא פתחה היטב והבטיחה את העפלתה כבר בתום שני המפגשים הראשונים, בהם הביסה בבית 4-1 את פאניוניוס היוונית משערים של קוסטודיו קסטרו, רודולף דואלה, ליידסון והוגו ויאנה, ולאחר מכן הביסה 4-0 את דינמו טביליסי בחוץ, עם שלושער של ליידסון ושער נוסף של ויאנה.
לאחר ניצחונות אלו הגיע הפסד הבכורה של הקבוצה באירופה באותה העונה, 1-0 ביתי לסושו הצרפתית, ואת שלב הבתים חתמה עם שוויון 1-1 בחוץ מול ניוקאסל יונייטד, כאשר קוסטודיו מחק יתרון מוקדם של קרייג בלאמי.
ספורטינג סיימה במקום השלישי בבית, והעפילה לשלב הבא.
לאחר שצלחה את שלב הבתים, פגשה ספורטינג את פיינורד ההולנדית.
במשחק הראשון בבית ספגה ספורטינג שער מוקדם מרגליו של בארט חור, אך קוסטודיו (שהורחק בהמשך בכרטיס צהוב שני) וליידסון השלימו מהפך וקבעו 2-1 בסיום לספורטינג.
בגומלין, שער נוסף של ליידסון ושער של פאביו רושמבאק העלו את ספורטינג ליתרון כפול, פיינורד רק צימקה לקראת הסיום, 2-1 לספורטינג שהעפילה לשלב הבא עם 4-2 בסיכום המפגשים.
בשמינית הגמר פגשה ספורטינג את מידלסברו.
במשחק הראשון בחוץ צעדה ספורטינג ביתרון מבטיח של 3-0 משערים של פדרו ברבוסה, ליידסון ודואלה, אך בדקות הסיום הצליחה מידלסברו לצמק ולקבוע 3-2, כדי להשאיר לעצמה סיכוי בגומלין.
ההכרעה עברה לליסבון, אך שם כשלה מידלסברו לכבוש.
שער של ברבוסה קבע 1-0 בסיום, וניצחון 4-2 לספורטינג בסיכום.
בשלב רבע הגמר פגשה ספורטינג את ניוקאסל, אותה כבר פגשה בשלב הבתים של המפעל (1-1).
במשחק הראשון בסנט ג'יימס פארק, כבש אלן שירר כבר במחצית הראשונה את שער הניצחון, 1-0 לניוקאסל בסיום.
כאשר היא ללא שער חוץ ובפיגור שער, אירחה ספורטינג את משחק הגומלין.
בדקה העשרים קבע קיירון דאייר 1-0 לניוקאסל, שקבע כי ספורטינג צריכה שלושה שערים כדי להעפיל.
כאשר היא עם הגב לקיר, כבש מריוס ניקולאה לזכות ספורטינג בדקה הארבעים וקבע את תוצאת המחצית, 1-1. ריקרדו סה פינטו קבע 2-1 לאחר 71 דקות, ובדקה ה-76 שער של בטו הקפיץ את ספורטינג ליתרון ראשון בדו-קרב.
רושמבאק נעל משחק מרשים עם שער בתוספת הזמן, 4-1 בסיום לספורטינג, שעלתה עם 4-2 נוסף לחצי הגמר.
לאחר המהפך מול ניוקאסל, פגשה ספורטינג את א.ז.
אלקמאר ההולנדית בשלב חצי הגמר.
במשחק הראשון בבית נקלעה ספורטינג לפיגור בדקה ה-36, אך איזנה כעבור דקה מרגליו של דואלה, והשלימה מהפך בדקה השמונים משער של מאוריסיו פינייה.
משחק הגומלין היה לדו-קרב מותח עד לדקות הסיום.
קנת' פרז כבש ראשון לזכות א.ז.
בדקה השישית, ושלוש דקות בתוך תוספת הזמן של המחצית איזן ליידסון לשוויון 1-1. בדקה ה-79 כבש סטיין הויסחמס את השער שקבע 2-1 למארחת, והמשחק עבר להכרעה בהארכה.
לעיני הקהל המקומי, כבש קיו ג'אליינס בדקה ה-109 וקבע 3-1 לאלקמאר, אך שתי דקות בתוך תוספת הזמן של ההארכה, כבש מיגל גרסיה לאחר כדור קרן וקבע 3-2 בסיום, ושוויון 4-4 בסיכום שני המפגשים.
ספורטינג, בזכות חוק שערי חוץ, העפילה לגמר הראשון בתולדותיה.
צסק"א מוסקבה, תחת המאמן ואלרי גזאייב, חוותה עונה אירופית ארוכה שהחלה כעשרה חודשים קודם לכן, במוקדמות ליגת האלופות.
היא הציגה סגל מקומי חזק בחלק האחורי, בכיכובם של איגור אקינפייב השוער, התאומים ברזוצקי והקפטן סרגיי איגנשביץ', וכן חלוץ בעל יכולת כיבוש מוכחת בדמותו של ואגנר לאב, ועלתה למשחק במערך עם שני חלוצים ושני שחקני התקפה מהירים בכנפיים.
מנגד, הקבוצה הביתית לגמר תחת המאמן ז'וזה פסיירו, הצליחה להעפיל למעמד בזכות דרמה גדולה בחצי הגמר, ופתחה בהתקפה עם סגן מלך השערים של הטורניר, ליידסון, שכבש שמונה שערים במפעל עד לגמר, ועם אחד מסמליה של הקבוצה, ריקרדו סה פינטו.
עם שחקנים בכירים בכדורגל הפורטוגלי, מתוכם שישה בהרכב הפותח, חיפשה ספורטינג לזכות בתואר לעיני קרוב ל-50 אלף מאוהדיה.
ספורטינג פתחה את המשחק היטב, ושלטה ללא עוררין בנעשה במגרש.
הפורטוגלים הפעילו לחץ על שחקני צסק"א, והגיעו למספר רב של הזדמנויות מול אקינפייב.
בדקה ה-29 הצליחה ספורטינג לפרוץ את הגנה ולעלות ליתרון ראשון.
רוג'ריו קיבל כדור מפאביו רושמבאק כעשרים מטר מן השער, ועל אף שהיה מוקף שחקני הגנה הסתובב היטב ובעט בעוצמה ברגל ימין לפינה הימנית, אקינפייב לא הגיב וספורטינג עלתה ליתרון, 1-0.
לאחר השער נותרה ספורטינג בשליטה במגרש, על אף שלא הצליחה לסכן משמעותית את שערה של צסק"א.
בדקה ה-44, דווקא צסק"א הייתה קרובה מאוד להשיג את השוויון.
הרוסים יצאו להתקפה מתפרצת, ובסיומה מסירה בנגיעה של איוויצה אוליץ' מימין הותירה את לאב פנוי לחלוטין מול השוער, אך החלוץ בעט בנגיעה החוצה ממצב קורץ.
בסיומה של המחצית הראשונה הובילה ספורטינג 1-0 לעיני קהלה הביתי.
לאחר מחצית בשליטה פורטוגלית, המחצית השנייה החלה באופן מאוזן יותר.
בדקה ה-56, הצליחה צסק"א לחזור למשחק עם שער שוויון כתוצאה ממצב נייח.
דניאל קרבאליו הגביה כדור חופשי מאגף ימין, ואלכסיי ברזוצקי נגח לקרקע.
על אף שהנגיחה הייתה לכיוון מרכז השער, הכדור קפץ מעל לשוער ריקרדו ונחת ברשת הפורטוגלית, שוויון 1-1. מן העבר השני, ניסתה ספורטינג לחזור להוביל, אך בעיטה ממרחק של רודריגו טיו בסיומו של מהלך קבוצתי, הסתיימה בהדיפה של אקינפייב.
תשע דקות בלבד לאחר השוויון, השיגה צסק"א את המהפך.
צסק"א הצליחה שוב ושוב להביך את ההגנה הפורטוגלית בהתקפות מתפרצות מהירות, ובדקה ה-65 באה על שכרה עם שער היתרון.
קרבאליו השתחרר משמירה במרכז המגרש, ושלח כדור עומק מדויק לעברו של יורי ז'ירקוב.
הקיצוני השמאלי, שנותר לבד מול ריקרדו, שלח כדור שטוח בין רגליו של השוער ולרשת, 2-1 לצסק"א.
ניסיונותיה של ספורטינג להשיג את השוויון הותירו חללים גדולים בחלק האחורי של הקבוצה, וצסק"א ניצלה זאת על מנת להתקרב לשער שלישי במשחק בהתקפות מתפרצות מהירות.
מילוש קראסיץ', שהחליף את אוליץ', הגיע תוך שתי דקות לשני מצבי בעיטה נוחים, אך החמיץ את המסגרת.
הלחץ של ספורטינג כמעט נשא פרי, לאחר ששלחה קדימה שחקנים רבים על מנת לחפש את השער.
ז'ואאו מאוטיניו בעט היטב מכעשרים מטרים, כדור חזק שנהדף על ידי אקינפייב ישר לרגליו של טיו.
הצ'יליאני בעט בעוצמה כדור שטוח לרוחב השער, ורוג'ריו, ממרחק קצר, פגש רק בעמוד.
בדקה ה-75, התקפה אחת לאחר ההזדמנות הגדולה של ספורטינג, השיגה צסק"א את השער השלישי ועשתה צעד גדול לזכייה.
התקפה מתפרצת מהירה הגיעה לקרבאליו מצד שמאל.
הברזילאי המצטיין שלח כדור רוחב שהותיר את ואגנר לאב לבד, והחלוץ עקף את ריקרדו וגלגל פנימה לרשת החשופה, 3-1 לצסק"א.
בסיומה של מחצית קצבית ומרתקת, 3-1 לצסק"א מוסקבה, שהייתה לקבוצה הרוסית הראשונה שזוכה בגביע אופ"א.
גמר גביע אופ"א 2006 התקיים באצטדיון פיליפס באיינדהובן, הולנד ב-10 במאי 2006, ובו נקבע כי הזוכה בטורניר גביע אופ"א לעונת היא סביליה הספרדית, שניצחה במשחק את מידלסברו האנגלית בתוצאה 4-0. הייתה זו המהדורה ה-35 של המפעל.
סביליה הייתה לספרדית החמישית בתולדות משחקי הגמר של המפעל, והספרדית השלישית בשש עונות שמעפילה לראשונה בתולדותיה לגמר (אחרי דפורטיבו אלאבס ב-2001 וולנסיה ב-2004).
כמו כן, היא הייתה לזוכה הספרדית השלישית בתואר.
מנגד, מידלסברו הייתה לקבוצה האנגלית השישית שמעפילה לגמר המפעל.
בפעם השנייה בתולדות המפעל התמודדה נציגה אנגלית מול ספרדית בגמר, כאשר בפעם הקודמת דווקא הנציגה האנגלית זכתה בתואר (ליברפול מול אלאבס, 2001).
שתי הקבוצות העפילו לטורניר בעקבות מיקומן בליגה בעונת .
סביליה סיימה את העונה במקום השישי בליגה הספרדית, מרחק שתי נקודות בלבד מהמקום הרביעי המוביל למוקדמות ליגת האלופות.
מידלסברו, שסיימה שביעית בעונת 2004/2005 בפרמייר ליג, נהנתה מהעובדה כי מנצ'סטר יונייטד וארסנל, פינאליסטיות גביע ה-FA, וצ'לסי, מחזיקת גביע הפוטבול ליג, העפילו דרך הליגה למוקדמות ליגת האלופות, והותירו מקומות פנויים לנציגות אנגליות בגביע אופ"א.
בשל כך, המקום השביעי הספיק למידלסברו להעפיל לסיבוב הראשון של המפעל.
במשחק עצמו, עלתה סביליה ליתרון ראשון לאחר כחצי שעה של התמודדות, משער של לואיס פביאנו.
התוצאה נותרה צמודה עד לשלבי הסיום של ההתמודדות, אך אז כבש אנצו מרסקה צמד שערים בדקות ה-78 וה-84, וחמש דקות מאוחר יותר קבע פרדי קאנוטה את תוצאת המשחק, 4-0 בסיום לסביליה.
זוהי התוצאה הגבוהה ביותר שהושגה במשחק גמר יחיד עד כה, והתוצאה הגבוהה ביותר בגמר מאז ניצחונה של ריאל מדריד 5-1 על פ.צ.
קלן במשחק הראשון של גמר גביע אופ"א 1986.
קבוצהמש'נצ'תיקוהפ'ש.זכותש.חובההפרשנק' סביליה4211844+7 זניט סנקט פטרבורג4211541+7 בולטון וונדררס4130431+6 בשיקטש4121561-5 ויטוריה דה גימארייש4013495-1טבלת הביתטבלת בית ד'
סביליה החלה את דרכה בטורניר בסיבוב הראשון, שם פגשה את מיינץ 05 הגרמנית.
במשחק הראשון בבית נפרדו הקבוצות בשוויון 0-0, וההכרעה עברה לגרמניה.
במשחק הגומלין כבש פרדי קאנוטה כבר לאחר תשע דקות, והשלים צמד בדקה ה-40, כדי לקבוע את תוצאת הסיום - 2-0 לסביליה, שהעפילה לשלב הבתים.
בשלב הבתים, אליו הוגרלה כקבוצה בעלת הניקוד הגבוה ביותר בדרג השני, פגשה סביליה את בולטון וונדררס, בשיקטש, ויטוריה דה גימארייש וזניט סנקט פטרבורג.
במשחקה הראשון אירחה סביליה את בשיקטש.
לאחר מחצית מאופסת, העניק חבייר סביולה את היתרון למארחת בדקה ה-64. דקה לאחר מכן הכפיל קאנוטה את התוצאה, ובדקה ה-89 השלים צמד שני ברציפות, וקבע 3-0 לסביליה.
במשחק השני, משחק חוץ מול זניט, ספגה סביליה את הפסדה הראשון במפעל באותה העונה, לאחר שנכנעה לצמד של אלכסנדר קרז'אקוב, והצליחה לצמק רק עם פנדל של סביולה בתוספת הזמן.
סביליה חזרה למסלול הניצחונות כשאירחה את ויטוריה הפורטוגלית.
סביולה כבש פעם שלישית ברציפות בשלב הבתים, כאשר העלה את קבוצתו ליתרון ראשון לאחר עשר דקות, והכפיל את התוצאה לאחר כחצי שעה של משחק.
אדריאנו הוסיף בדקה ה-39 וקבע 3-0, אך דקה להפסקה כבש סלים בן עאשור עבור הפורטוגלים שער מצמק.
התוצאה נשמרה עד לסיום, 3-1 לסביליה, ששבה למסלול הניצחונות.
את שלב הבתים סיימה סביליה במשחק חוץ מול בולטון, שעלתה ליתרון בדקה ה-66. שמונה דקות בלבד לאחר מכן, השווה אדריאנו את התוצאה וקבע את תוצאת הסיום, שוויון 1-1. בתום שלב הבתים, העפילה סביליה לסיבוב הבא מהמקום הראשון בבית.
בשלב הנוקאאוט הראשון הוגרלה סביליה מול לוקומוטיב מוסקבה הרוסית.
במשחק הראשון בחוץ השיגה סביליה את שער הניצחון רבע שעה לסיום, מרגליו של ג'ורדי לופז.
במשחק הגומלין בבית, העניק אנצו מרסקה יתרון לסביליה לאחר 34 דקות.
בדקה האחרונה של ההתמודדות קבע אנטוניו פוארטה את תוצאת הסיום, 2-0 במשחק, ובסיכום 3-0 לסביליה.
בשמינית הגמר פגשה סביליה את ליל הצרפתית.
במשחק הראשון בחוץ, נכנעה סביליה משער של ג'פרי דרניס במחצית הראשונה.
ההכרעה עברה לגומלין באצטדיון רמון סאנצ'ס פיחואן, שם עלתה סביליה ליתרון לאחר כחצי שעה מרגליו של קאנוטה.
שתי דקות בתוך תוספת הזמן של המחצית הראשונה, השלימה סביליה מהפך עם שער של לואיס פביאנו, שקבע 2-0 לסביליה, תוצאה שנותרה עד לסיום.
עם 2-1 בסיכום שני המפגשים, הצליחה סביליה להעפיל לרבע הגמר.
ברבע הגמר פגשה סביליה את זניט, שגברה עליה בשלב הבתים של המפעל.
במשחק הראשון בבית, כבש סביולה לאחר כרבע שעה, אך קרז'אקוב, שכבש צמד לרשת סביליה בשלב הבתים, איזן לפני המחצית.
בחצי השני הפגינה סביליה תצוגה מרשימה, שהחלה עם פנדל מדויק של חוסה לואיס מארטי בדקה ה-56, המשיכה עם שער שני לסביולה במשחק כעשר דקות לסיום, והסתיימה בשער של אדריאנו בתוספת הזמן, שקבע את תוצאת המשחק, 4-1 לסביליה.
במשחק הגומלין, לאחר מחצית מאופסת, כבש היון יונג-מין את שער היתרון של זניט בדקה החמישים, אך קפה בלאנקו קבע את תוצאת המשחק בדקה ה-66, שוויון 1-1 בסיום.
סביליה העפילה לחצי הגמר עם ניצחון 5-2 בסיכום.
בחצי הגמר פגשה סביליה את שאלקה 04. המשחק הראשון בפלטינס ארנה הסתיים בשוויון 0-0, שהעביר את ההכרעה לסביליה.
גם הגומלין הביתי הסתיים ללא שערים, והקבוצות הלכו להארכה.
בדקה ה-101 של ההתמודדות, כבש פוארטה את השער היחיד בצמד המשחקים, העניק לסביליה 1-0 ואת הכרטיס הראשון בתולדותיה למשחק הגמר.
מידלסברו החלה את דרכה בטורניר בסיבוב הראשון, בו פגשה את סקודה קסנתי היוונית.
במשחק הראשון בבית, שערים של ג'ורג' בואטנג ומארק וידוקה קבעו 2-0 לאנגלים.
הגומלין ביוון הסתיים ללא שערים, ומידלסברו העפילה לשלב הבתים של המפעל.
בשלב הבתים פגשה מידלסברו את א.ז.
אלקמאר, גראסהופרס ציריך, דניפרו וליטקס לובץ'.
האנגלים פתחו היטב עם ניצחון חוץ על גראסהופרס משער של ג'ימי פלויד האסלביינק לאחר עשר דקות בלבד.
במשחק השני, מול דניפרו בבית, שער של יעקובו איגביני בחצי הראשון וצמד של וידוקה בשני העניקו למידלסברו ניצחון 3-0. במשחק השלישי נסעה מידלסברו להולנד, שם סיימה בשוויון 0-0 מול אלקמאר, ובמחזור הנעילה צמד של מאסימו מקארונה בדקות הסיום העניק למידלסברו 2-0 על ליטקס לובץ'.
בסיומו של שלב הבתים נותרה מידלסברו בפסגת הבית, ללא הפסדים וללא שערי חובה מתחילת הטורניר.
לאחר ההצלחה בשלב הבתים, פגשה מידלסברו בשלב הנוקאאוט הראשון את שטוטגרט.
במשחק הראשון בחוץ כבש האסלביינק את שער היתרון בדקה העשרים, סטיוארט פרנאבי הכפיל עם פתיחת החצי השני, ולקראת הסיום ספגה מידלסברו לראשונה בטורניר, כשדניאל ליובויה צימק ל-2-1. בגומלין באצטדיון ריברסייד, העלה כריסטיאן טיפרט את שטוטגרט ליתרון לאחר 13 דקות בלבד.
היתרון החזיק מעמד עד לסיום, ועל אף שהפסידה לראשונה בטורניר, הצליחה מידלסברו להעפיל בזכות חוק שערי חוץ, לאחר שוויון 2-2 בסיכום המפגשים.
בשמינית הגמר פגשה מידלסברו את רומא האיטלקית.
במשחק הראשון בבית, פנדל מוצלח של יעקובו אחרי 12 דקות בלבד הכריע את ההתמודדות.
מידלסברו הגיעה לסטאדיו אולימפיקו ביתרון מינימלי, ובדקה ה-32 השיגה שער חוץ יקר מרגליו של האסלביינק.
מנסיני הברזילאי השווה לפני המחצית והשלים צמד בפנדל במחצית השנייה כדי להפוך את התוצאה, אך רומא לא הצליחה לכבוש שער נוסף.
כפי שקרה בסיבוב הקודם, שוב הצליחה מידלסברו לעלות עם שוויון 2-2 בסיכום, בזכות חוק שערי חוץ.
לאחר שהתקשתה בשני סיבובי הנוקאאוט הראשונים, פגשה מידלסברו את פ.צ.
המשחק הראשון בזנקט יאקוב פארק הוכרע בשלהי המחצית הראשונה.
מתיאס אמיליו דלגאדו כבש ראשון בדקה ה-43, דויד דגן הכפיל בתוספת הזמן של המחצית, ובסיום 2-0 לבזל.
כאשר היא על סף הדחה לאחר הפסד וללא שער חוץ, אירחה מידלסברו את משחק הגומלין.
בדקה ה-23, ההדחה של מידלסברו נראתה קרובה, לאחר שאדוארדו העלה את בזל ליתרון.
מידלסברו נזקקה לארבעה שערים ללא מענה על מנת להעפיל, ועשר דקות לאחר שער היתרון של בזל, השווה וידוקה את התוצאה.
בדקה ה-57 השלים וידוקה צמד והעלה את מידלסברו ליתרון ראשון.
בדקה ה-79 כבש האסלביינק את השלישי של מידלסברו, ובדקה האחרונה שער של מקארונה השלים מהפך דרמטי, 4-1 למידלסברו, שעלתה עם 4-3 בסיכום שני המפגשים.
לאחר המהפך המרשים ברבע הגמר, פגשה מידלסברו את סטיאווה בוקרשט הרומנית לדו-קרב על המקום בגמר.
במשחק הראשון בבוקרשט הכריע ניקולאי דיצה את ההתמודדות עם שער בדקה השלושים.
שוב לאחר הפסד חוץ ללא שער, אירחה מידלסברו את הגומלין, ושוב ספגה ראשונה.
דיצה בדקה ה-16 ודורין גויאן שמונה דקות אחר כך קבעו 2-0 לרומנים.
בפעם השנייה ברציפות נזקקה מידלסברו לארבעה שערים כדי לעלות.
בדקה ה-33 כבש מקארונה את השער המצמק.
לאחר המחצית, שערים של וידוקה (64) וכריס ריגוט (73) השלימו מהפך, וכמו בסיבוב הקודם - שער של מקארונה בדקה ה-89 העניק למידלסברו מהפך נוסף, 4-2 במשחק, וניצחון 4-3 בסיכום ששלח את האנגלים לגמר.
סביליה הגיעה לאיינדהובן במטרה לזכות בתואר ראשון מאז 1948, אז זכתה בגביע המלך הספרדי, בהופעתה הראשונה אי פעם בגמר אירופי.
המאמן חואנדה ראמוס הציב הרכב טכני ומוכשר עם שחקנים מהירים על הקווים, ובהם דניאל אלבס, אדריאנו וחסוס נבאס, ובהתקפה פתחו לואיס פביאנו וחבייר סביולה, בניסיון להשיג את ההכרעה.
מנגד, גם מידלסברו למודת המהפכים בשלבי הנוקאאוט העפילה לגמר ראשון בתולדותיה.
המאמן סטיב מקלארן התמנה באותו החודש לתפקיד מאמן נבחרת אנגליה, מינוי שנכנס לתוקף לאחר מונדיאל 2006 באותו הקיץ, והוביל את הקבוצה באחד ממשחקיו האחרונים על הקווים.
בהרכב האנגלי ניתן היה למצוא בין היתר את הקפטן גארת' סאות'גייט, את פאביו רושמבאק שהעפיל לאותו המעמד עונה קודם לכן עם ספורטינג ליסבון (והפסיד), ובחוד ההתקפה את מארק וידוקה ואת ג'ימי פלויד האסלביינק.
דניאל אלבס ניסה ראשון לאחר שלוש דקות בבעיטה ממרחק, אך הכדור החמיץ את המסגרת.
מנגד, כדור חופשי של רושמבאק שתי דקות לאחר מכן רק נהדף על ידי אנדרס פאלופ למרכז הרחבה, אך חוסה לואיס מארטי היה במקום כדי להרחיק.
בדקות הבאות השתלטה סביליה על הנעשה במגרש, ובאה על שכרה בדקה ה-27. אלבס התנהל בחופשיות באגף הימני, ושלח כדור גובה עמוק אל תוך הרחבה.
לואיס פביאנו התרומם לנגיחה ומקרוב נגח לקורה הרחוקה ופנימה, 1-0 לסביליה.
הספרדים הוסיפו להניע כדור בחופשיות ולייצר מצבים סמוך לשער האנגלי.
שלוש דקות לאחר השער היו הספרדים קרובים להכפלת היתרון, לאחר בעיטה של אדריאנו שחלפה מעל למשקוף.
עד לתום המחצית סיכנה סביליה פעם אחר פעם את השער של מידלסברו והייתה קרובה לכיבוש שער נוסף.
דניאל אלבס היה מהבולטים במגרש במחצית הראשונה, שהגיעה לסיומה ביתרון ספרדי מוצדק, 1-0.
לקראת פתיחת המחצית השנייה, נעשה חילוף אחד בכל קבוצה.
בסביליה הוחלף סביולה, שנפצע במהלך המחצית הראשונה ולא הורגש בחלק ההתקפי, בפרדי קאנוטה, שבעצמו לא פתח לאחר שלא היה כשיר במאה אחוזים.
מן העבר השני, נכנס אחד מגיבורי ההעפלה לגמר, מאסימו מקארונה, במקומו של ג'יימס מוריסון.
המחצית השנייה החלה במשחק מהיר והזדמנויות קורצות לשני הצדדים.
בדקה החמישים יצאה סביליה להתקפה מתפרצת דרך נבאס, ששלח כדור לקאנוטה, אך האחרון סובב את הכדור הרחק מהמסגרת של מידלסברו.
מן העבר השני, שתי דקות אחר כך, הגיע וידוקה להזדמנות הטובה ביותר של קבוצתו, כאשר השתלט על כדור בתוך הרחבה וירה מהאוויר, אך הכדור נהדף על ידי פאלוס.
דקה לאחר מכן, מתפרצת מהירה נוספת של נבאס הסתיימה בכניסה לרחבה ובבעיטה למסגרת, אך מארק שוורצר היה במקום.
ככל שנקפו הדקות, חיפשה מידלסברו את השוויון עם שחקנים רבים יותר בחלק ההתקפי.
מקארונה, בספק הגבהה וספק בעיטה מאגף ימין, שלח כדור מפתיע לכיוון המסגרת, את פאלופ הגיב בזמן והדף לקרן.
עשר דקות לאחר מכן, בדקה השבעים, ביצע מקלארן חילוף נוסף והעלה את יעקובו איגביני, ובכך הותיר על המגרש ארבעה חלוצים, בניסיון להשיג את שער השוויון.
סביליה הוסיפה להיות מסוכנת, וככל שמידלסברו לחצה יותר קדימה, ההתקפות המהירות של סביליה מצאו אותה חשופה מאחור.
פריצה מרשימה נוספת של אלבס הסתיימה בחדירה לרחבה ובעיטה למסגרת, אך שוורצר עצר.
כעבור שתי דקות הייתה קרובה מידלסברו לשוויון, אך בסיומו של מהלך קבוצתי שלח וידוקה את הכדור ליד העמוד.
בדקה ה-78 כבשה סביליה שער שני בסיומו של מהלך התקפי קבוצתי.
סביליה יצאה למתפרצת עם ארבעה מתקיפים מול שלושה מגנים.
אנצו מרסקה פרץ במרכז והעביר ימינה לנבאס.
הספרדי המהיר המשיך בכדור רוחב לקאנוטה שהגיע מאחור, ובעט היטב, אך שוורצר הדף.
מרסקה שהחל את המהלך הקדים את שוורצר לכדור החוזר על סף תיבת החמש ושלח את הכדור פנימה, 2-0 לסביליה.
שש דקות בלבד חלפו, והפיגור של מידלסברו הפך לתבוסה.
הגבהה של נבאס מצד ימין הורחקה על ידי כריס ריגוט, שהקדים את קאנוטה.
מרסקה השתלט על הכדור, ומכ-16 מטרים בעט מהאוויר לפינה הרחוקה, הכדור קפץ פעמיים על הדשא בטרם הכניע את שוורצר, 3-0 לסביליה.
השערים המהירים של סביליה הכניעו לחלוטין את מידלסברו, והספרדים ניצלו זאת לכיבוש שער נוסף.
בדקה ה-89, מהלך מסירות באגף ימין הסתיים ברחבה אצל מרסקה, שחיפש להשלים שלושער אך נהדף על ידי שוורצר.
קאנוטה הגיע ראשון לכדור החוזר, ומקרוב קבע 4-0 לסביליה, תוצאה שנשמרה עד לסיום.
בסיום, 4-0 לסביליה, שמניפה לראשונה בתולדותיה תואר אירופי, ושוברת את השיא לניצחון הגבוה ביותר במשחק גמר מאז המעבר למשחק גמר בודד.
סביליה מידלסברושערים 4 0בעיטות לשער 26 9בעיטות למסגרת 15 4החזקה בכדור54%46%קרנות 9 8עבירות 20 32נבדלים 0 3כרטיסים צהובים 3 1כרטיסים אדומים 0 0
גמר גביע אופ"א 2007 התקיים בהאמפדן פארק בגלאזגו, סקוטלנד ב-16 במאי 2007, ובו נקבע כי הזוכה בטורניר גביע אופ"א לעונת היא סביליה הספרדית, שניצחה במשחק את בת ארצה אספניול 3-1 בדו-קרב בעיטות עונשין, לאחר שוויון 2-2 בתום הארכה.
הייתה זו המהדורה ה-36 של המפעל.
בפעם השביעית בתולדות משחקי גמר המפעל, נפגשו שתי קבוצות מאותה המדינה בשלב הגמר.
היה זה גמר כל-ספרדי ראשון בתולדות המפעל, והפעם הראשונה מאז גמר גביע אופ"א 1998 בו נפגשות שתי קבוצות מאותה המדינה בגמר.
ספרד הייתה למדינה הרביעית ששולחת שתי נציגות לגמר המפעל, אחרי איטליה (ארבע פעמים), אנגליה וגרמניה המערבית (פעם אחת כל אחת).
סביליה שמרה על תוארה מהעונה החולפת, והייתה לקבוצה השנייה שעושה זאת בתולדות המפעל, אחרי ריאל מדריד ב-1986. בכך, העלתה סביליה את מניין זכיותיה בתואר לשתי זכיות.
מנגד, אספניול העפילה למעמד הגמר השני בתולדותיה, והראשון מאז 1988, אז הפסידה את התואר לבאייר לברקוזן.
סביליה, מחזיקת גביע אופ"א המכהנת, הבטיחה את מקומה במפעל לאחר שסיימה חמישית בטבלת הליגה הספרדית 2005/2006, מרחק פער שערים בלבד מהמקום הרביעי המוביל למוקדמות ליגת האלופות.
אספניול סיימה את העונה במקום ה-15 באותה הטבלה, אך זכתה בגביע המלך הספרדי והבטיחה את השתתפותה בטורניר האירופי.
במשחק עצמו עלתה סביליה ליתרון ראשון לאחר 18 דקות משער של אדריאנו, אך אלברט ריירה איזן לאחר עשר דקות.
התוצאה נשמרה והמשחק עבר להכרעה בהארכה.
פרדי קאנוטה קירב את סביליה לזכייה עם שער בשלהי החצי הראשון של ההארכה, אך שוב היתרון החזיק עשר דקות בלבד, עד שג'ונתאס איזן בדקה ה-115. המשחק עבר להכרעה בדו-קרב פנדלים, בו הצליח שוער סבילה אנדרס פאלופ להדוף שלוש בעיטות ולהוביל את קבוצתו לניצחון 3-1 לאחר ארבע בעיטות בלבד.
סביליה החלה את דרכה להגנה על התואר בסיבוב הראשון מול אטרומיטוס היוונית.
בשלב הבתים הוגרלה סביליה לבית ג' לצדן של א.ז.
אלקמאר, ספורטינג בראגה, סלובן ליברץ וגראסהופרס ציריך.
במשחק הראשון נפרדה סביליה בשוויון 0-0 מול סלובן ליברץ בחוץ.
במשחק השני גברה סביליה 2-0 בבית על בראגה משערים של לואיס פביאנו וחאבייר שבנטון, ולאחר מכן הבטיחה את העפלתה עם 4-0 מרשים בחוץ על גראסהופרס, עם צמד לדניאל אלבס ושערים של שבנטון ושל קפה.
את שלב הבתים סיימה סביליה עם הפסד ביתי 2-1 לאלקמאר.
שבנטון העלה את סביליה ליתרון בפנדל, אך שותא ארבלדזה הפך עם צמד שערים, כולל שער ניצחון בתוך תוספת הזמן.
את שלב הבתים סיימה סביליה במקום השני בבית, ועלתה לשלבי הנוקאאוט.
בשלב הנוקאאוט הראשון הוגרלה סביליה מול סטיאווה בוקרשט הרומנית.
במשחק הראשון בחוץ השיגה סביליה מקדמה משמעותית לגומלין בדמות ניצחון 2-0. כריסטיאן פאולסן כבש ראשון לזכות האורחת, ופרדי קאנוטה בשערו הראשון בטורניר קבע את תוצאת הסיום.
בגומלין השלימה סביליה ניצחון כפול בזכות שער של אלכסנדר קרז'אקוב בתוספת הזמן של המחצית הראשונה, 1-0 בסיום, ובסיכום 3-0 לסביליה.
בשמינית הגמר פגשה סביליה את שחטאר דונצק האוקראינית.
את המשחק הראשון אירחה סביליה, ובו עלתה ליתרון כבר בדקה השמינית מפנדל של חוסה לואיס מארטי.
שחטאר השיגה שוויון מהיר משער של תומאס הובשמן, ובמחצית השנייה הפכה את התוצאה עם פנדל מדויק משלה.
שתי דקות לסיום, פנדל מדויק שלישי במשחק, הפעם מרגלי אנצו מרסקה קבע שוויון 2-2 בדרך לגומלין.
משחק הגומלין בדונצק היה דרמטי במיוחד.
לאחר מחצית מאופסת, התקרבה המארחת להעפלה עם שער בדקה ה-49. מרסקה השיג שוויון תוך ארבע דקות, אך סביליה נותרה בנחיתות עקב חוק שערי חוץ.
בדקה ה-83 התרחקה סביליה מרבע הגמר, כשאלאנו העלה את שחטאר ליתרון 2-1. ארבע דקות בתוך תוספת הזמן זכתה סביליה בכדור קרן.
השוער, אנדרס פאלופ, עלה לעזרת ההתקפה בהזדמנות האחרונה במשחק, הגיע ראשון לכדור הקרן ונגח אותו פנימה.
שוויון 2-2 דרמטי מראשו של השוער, והמשחק הלך להכרעה בהארכה.
בדקה ה-105, שער של שבנטון העלה את סביליה ליתרון ראשון במשחק, שנשמר עד לסיום.
עם 5-4 בסיכום ולאחר הארכה, נותרה סביליה במסע ההגנה על התואר.
ברבע הגמר פגשה סביליה את טוטנהאם הוטספר האנגלית.
במשחק הראשון בבית נקלעה סביליה לפיגור לאחר שתי דקות בלבד, משער של רובי קין, אך קאנוטה וקרז'אקוב הפכו את התוצאה עוד במחצית הראשונה, ובסיום 2-1 לסביליה.
הגומלין בוייט הארט ליין נפתח בסערה.
כבר לאחר שלוש דקות עלתה סביליה ליתרון משער עצמי, וחמש דקות לאחר מכן עלתה ליתרון 2-0 משער של קאנוטה.
ג'רמיין דפו כבש שער מצמק בדקה ה-65, ושתי דקות בלבד לאחר מכן השיג ארון לנון את השוויון, שהחזיק מעמד עד לסיום.
עם 4-3 בסיכום המפגשים, העפילה סביליה לחצי הגמר.
בחצי הגמר, אליו העפילו שלוש ספרדיות, פגשה סביליה את בת ארצה אוססונה.
במשחק הראשון בחוץ הופתעה סביליה, כשרוברטו סולדדו כבש את השער היחיד במשחק בדקה ה-55 וקבע 1-0 לאוססונה בסיום.
בגומלין הביתי כבש לואיס פביאנו בדקה ה-37, ובדקה ה-53 כבש רנאטו את השער שהבטיח לקבוצתו את ההעפלה.
2-1 לסביליה בסיכום, בדרך לגמר גביע אופ"א.
אספניול, מחזיקת הגביע הספרדי, החלה את דרכה בטורניר בסיבוב הראשון מול ארטמדיה פטרז'לקה מסלובקיה.
המשחק הראשון בברטיסלאבה היה צמוד, כאשר אלברט ריירה מעלה את האורחת ליתרון ראשון לאחר כחצי שעה.
ארטמדיה השלימה מהפך עוד במחצית הראשונה, אך וולטר פנדיאני קבע את תוצאת המשחק בדקה ה-53, שוויון 2-2 בסיום.
בגומלין הביתי נקלעה אספניול לפיגור כבר לאחר 13 דקות, אך פנדיאני השיג את השוויון המהיר.
במהלך המחצית השנייה, שער של לואיס גרסיה השלים מהפך, ושער שני של פנדיאני קבעו 3-1 לאספניול, בדרך לשלב הבתים.
בשלב הבתים פגשה אספניול את אייאקס אמסטרדם, זולטה ורכם, ספרטה פראג ואוסטריה וינה.
אספניול הפגינה עליונות מרשימה לאורך כל שלב הבתים, והשיגה ארבעה ניצחונות בארבעת משחקיה, בפער שערים מרשים של 11-2, שכלל שמירה על רשת נקייה בשלושה מתוך ארבעת המפגשים.
גרסיה (פנדל) וריירה העניקו לאספניול 2-0 בחוץ על ספרטה פראג בפתיחת שלב הבתים.
במשחק השני אירחה אספניול את זולטה ורכם.
לאחר תצוגת תכלית התקפית הביסה אספניול 6-2 את יריבתה הבלגית, משערים של פראן קורומינאס, פנדיאני עם צמד וגרסיה עם שלושער.
גם במשחק החוץ הקשה מול אייאקס יצאה אספניול כשידה על העליונה, 2-0 משערים של פנדיאני וקורומינאס.
פנדיאני המשיך ביכולת הכיבוש הגבוהה גם במשחק הנעילה של שלב הבתים, בו ניצחה אספניול 1-0 בבית את אוסטריה וינה.
לאחר ההצלחה המרשימה בשלב הבתים, פגשה אספניול את ליבורנו האיטלקית בשלב הנוקאאוט הראשון.
המשחק הראשון בחוץ, שהתנהל ללא קהל, הסתיים בניצחון של אספניול משערים של פנדיאני בפנדל ושל מוחה, מול שער מצמק של פאביו גלאנטה לקראת הסיום.
בגומלין הביתי השיגה אספניול ניצחון נוסף, 2-0 משערים של חוסה מריה לקרוס ושל קורומינאס.
בשמינית הגמר פגשה אספניול את מכבי חיפה.
חניכיו של רוני לוי עמדו היטב מול הספרדים במשחק הראשון באצטדיון בלומפילד והשיגו שוויון 0-0 מפתיע.
לאחר מחצית מאופסת בגומלין בברצלונה, פרצו הספרדים את הסכר עם שער של איוואן דה לה פנייה בדקה ה-53. השער הביא לתנופה במשחקה של אספניול, שכבשה שני שערים נוספים תוך שמונה דקות מרגליהם של ראול טאמודו ושל גרסיה.
פנדיאני קבע את תוצאת המשחק בדקה האחרונה, 4-0 לאספניול בדרך לרבע הגמר.
אספניול הבלתי מנוצחת בטורניר המשיכה את התנופה ברבע הגמר מול בנפיקה ליסבון.